《梁殿一殿章招饮雨花洞即事》
清代·陈恭尹

五峰处处有名区，最是君家似画图。已割山光来屋里，不妨楼外即城隅。

香垂峭壁千花细，石透盘根老树孤。两世过从今几度，快听春鸟劝提壶。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。